《送郓州知府宋谏议》
宋代·王安石

盛世千龄合，宗工四海瞻。
天心初吁俊，云翼首离潜。
德望完圭角，仪形壮陛廉。
徐鸣苍玉佩，尽校碧牙签。
纶掖清光注，銮坡茂渥沾。
文明诚得主，政瘼尚烦砭。
右府参机务，东涂赞景炎。
庙谟资石画，兵略倚珠钤。
坐镇均劳逸，斋居养智恬。
讴谣喧井邑，惠化穆苍黔。
进律朝章旧，疏恩物议佥。
通班三殿邃，徙部十城兼。
申甫周之翰，龟蒙鲁所檐。
地灵奎宿照，野沃汶河渐。
首路龙旗盛，提封虎节严。
赐衣缠紫艾，卫甲缀朱綅。
海谷移文省，溪堂燕豆添。
班春回绀幰，问俗卷彤襜。
舟檝商岩命，熊罴渭水占。
治装行入觐，金鼎重调盐。

作者简介：王安石（1021年12月18日－1086年5月21日），字介甫，号半山，谥文，封荆国公。世人又称王荆公。汉族，北宋抚州临川人（今江西省抚州市临川区邓家巷人），中国北宋著名政治家、思想家、文学家、改革家，唐宋八大家之一。欧阳修称赞王安石：“翰林风月三千首，吏部文章二百年。老去自怜心尚在，后来谁与子争先。”传世文集有《王临川集》、《临川集拾遗》等。其诗文各体兼擅，词虽不多，但亦擅长，且有名作《桂枝香》等。而王荆公最得世人哄传之诗句莫过于《泊船瓜洲》中的“春风又绿江南岸，明月何时照我还。”